**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o izmjeni i dopuni Odluke o ustrojstvu i djelokrugu rada upravnih odjela Općine Podstrana

**PRAVNI OSNOV:** Zakon o lokalnoj i područnoj (regionalnoj) samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET:** Obrazloženje prijedloga Odluke o izmjeni i dopuni Odluke o ustrojstvu i djelokrugu

rada upravnih odjela Općine Podstrana

Člankom 35. točka 4. i 53. stavak 4. Zakona o lokalnoj i područnoj samoupravi („Narodne novine“

broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17,

98/19, 144/20) propisano je da predstavničko tijelo općim aktom uređuje ustrojstvo i djelokrug

upravnih tijela jedinice lokalne samouprave.

Člankom 55. Statuta Općine Podstrana („Službeni glasnik Općine Podstrana“ broj 07/21, 21/21,

04/23) propisano je da se ustrojstvo i djelokurg upravnih tijela uređuje posebnom odlukom

općinskog vijeća.

Sukladno Odluci o ustrojstvu i djelokrugu rada upravnih odjela Općine Podstrana („Službeni

glasnik Općine Podstrana“ broj 24/19) za upravljanje i obavljanje djelatnosti u samoupravnom

djelokrugu Općine Podstrana, sukladno Zakonu o lokalnoj i pdoručnoj (regionalnoj) samoupravi,

u Općini Podstrana ustorjena su 4 upravna odjela:

* Upravni odjel za pravne poslove i strateško upravljanje,
* Upravni odjel za javnu nabavu, gospodarstvo, društvene djelatnosti i EU fondove,
* Upravni odjel za proračun i financije,
* Upravni odjel za prostorno uređenje, komunalne poslove i zaštitu okoliša,

s opisom poslova i djelokruga kako su utvrđeni citiranom Odlukom.

Prijedlogom Izmjena i dopuna citirane Odluke, djelomično se mijenja nadležnost upravnih odjela,

na način da Upravni odjel za pravne poslove i strateško upravljanje preuzima:

* od Upravnog odjela za javnu nabavu, gospodarstvo, društvene djelatnosti i EU fondove poslove primanja i otpremanja pošte, pisarnice i pismohrane, poslove odnosa s javnošću, uređivanje službene mrežne stranice Općine, protokolarne poslove za potrebe općinskog načelnika i općinskog vijeća te organizaciju općinskih svečanosti.
* od Upravnog odjela za prostorno uređenje, komunalne poslove i zaštitu okoliša poslove vođenja evidencije komunalne infrastrukture, rješavanje imovinsko-pravnih odnosa i provedbu odgovarajućih upisa u zemljišnoj knjizi i katastarskom operatu te brigu o općinskoj imovini koja je do tada bila u nadležnosti tog upravnog odjela.

Opis poslova i djelokrug Upravnog odjela za proračun i financije ostaje neizmijenjen.

Slijedom navedenog, predlaže se donijeti sljedeći akt:

Na temelju članka 35. stavak 1. točka 4. i članka 53. Zakona o lokalnoj i područnoj (regionalnoj)

samoupravi („Narodne novine“ broj 33/01, 60/01, 106/03, 129/05, 109/07, 125/08, 36/09, 150/11,

144/12, 19/13, 137/15, 123/17, 98/19 i 144/20) i članka 30. Statuta Općine Podstrana („Službeni

glasnik Općine Podstrana“ broj 7/21, 21/21, 04/23), Općinsko vijeće Općine Podstrana na 17.

sjednici održanoj dana 04. svibnja 2023. godine donosi sljedeću

**ODLUKU**

**o izmjeni i dopuni Odluke o ustrojstvu i djelokrugu**

**rada upravnih odjela Općine Podstrana**

**Članak 1.**

U Odluci o ustrojstvu i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19) mijenja se članak 9. na način da se isti briše i sada glasi:

Upravni odjel za prave poslove i strateško upravljanjeu okviru svojih prava i dužnosti:

* obavlja sve pravne, upravno-pravne i savjetodavne poslove, te upravne i stručne poslove za potrebe općinske uprave,
* obavlja pravne, upravno-pravne i savjetodavne poslove iz područja radnih odnosa službenika i namještenika općinske uprave,
* obavlja savjetničke poslove u pravnim pitanjima za ostale upravne odjele,
* provodi javne natječaje za prijam službenika i namještenika, javne pozove za javne radove i natječaje za stručno osposobljavanje, u suradnji s drugim upravnim odjelima,
* vodi brigu o općinskoj imovini,
* priprema dokumentacije te izrada akata vezanih za pomorsko dobro,
* priprema i provodi odluke i druge opće akte za općinsko vijeće i općinskog načelnika koje se odnose na promet i upravljanje općinskim nekretninama,
* vodi evidenciju o nekretninama u vlasništvu općine,
* vodi evidenciju komunalne infrastrukture,
* provodi akte u zemljišnim knjigama i katastru,
* skrbi o zastupanju općine pred sudovima i drugim upravnim tijelima,
* obavlja imovinsko-pravne poslove glede nekretnina u općinskom vlasništvu,
* uspostavlja i održava međunarodnu suradnju,
* vodi registar poslovnih udjela općine u trgovačkim društvima,
* priprema izvješća, planove i programe iz svog djelokruga,
* priprema i prikuplja materijale te u dogovoru s predsjednikom općinskog vijeća organizira sjednice vijeća,
* osigurava uvjete za održavanje sjednica,
* pruža stručnu pomoć predsjedniku i vijećnicima Općinskog vijeća, kao i predsjednicima i članovima drugih tijela Općinskog vijeća,
* sudjeluje i daje stručna mišljenja pri izradi nacrta prijedloga općih i pojedinačnih akata koje donosi Općinsko vijeće,
* prati rad sjednica Općinskog vijeća i njegovih tijela, izrađuje akte sa sjednica,
* uredno i pregledno čuva sve akte koji su donesenio na sjednicama Općinskog vijeća,
* priprema za objavljivanje opće i posebne akte u Službenom glasniku Općine Podstrana,
* prati uskladbu statuta i drugih općih akata sa zakonskim propisima,
* obavlja stručne i administrativne poslove u provedbi izbora za članove vijeća mjesnih odbora,
* prati razvoj i skrbi o strateškim projektima Općine Podstrana po nalogu Općinskog načelnika i Općinskog vijeća,
* obavlja sve pripremne radnje i koordinira investicijskim poslovima Općine Podstrana po nalogu Općinskog načelnika i Općinskog vijeća,
* obavlja poslove primanja i otpremanja pošte, pisarnice i pismohrane,
* obavlja poslove odnosa s javnošću,
* uređuje službenu internetsku stranicu Općine,
* obavlja protokolarne poslove za potrebe općinskog načelnika i općinskog vijeća te organizaciju općinskih svečanosti,
* vodi upravne i neupravne postupke iz svoje nadležnosti,
* predlaže općinskom načelniku i općinskom vijeću opće akte iz svoje nadležnosti te skrbi o realizaciji donesenih akata iz svoje nadležnosti,
* obavlja i druge poslove po nalogu općinskog načelnika,
* obavlja i druge poslove iz djelokruga i po nalogu općinskog vijeća.

**Članak 2.**

U Odluci o ustrojstvu i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19) mijenja se članak 10. na način da se isti briše i sada glasi:

Upravni odjel za javnu nabavu, gospodarstvo, društvene djelatnosti i EU fondove u okviru svojih prava i dužnosti:

* provodi postupke javne nabave i jednostavne nabave sukladno zakonskim propisima i općim aktima,
* priprema opće akte vezano uz postupke javne i jednostavne nabave,
* vodi brigu o ustanovama kulture čiji je osnivač Općina, sportskim klubovima i udrugama Općine, te vodi brigu o spomenicima kulture u općini,
* usklađuje razvitak društvenih djelatnosti na području općine,
* organizira kulturna događanja i manifestacije na području Općine i od interesa za Općinu,
* prati, osmišljava i provodi programe od značaja za Općinu,
* skrbi se o djeci predškolske dobi praćenjem, analizom i usklađivanjem djelovanja dječjih vrtića i jaslica na području Općine,
* prati školstvo stipendiranjem učenika i studenata,
* pomaže školama u unaprijeđenju pedagoškog standarda i osmišljavanju i provedbi izvannastavnih aktivnosti,
* skrbi o stradalnicima Domovinskog rata prateći stvarno stanje i potrebe te pružajući materijalnu i savjetodavnu potporu,
* pruža socijalnu skrb ovisnoj i ugroženoj populaciji na području Općine osmišljavanjem i provođenjem mjera Socijalnog programa Općine Podstrana,
* surađuje s ustanovama i institucijama iz područja društvenih djelatnosti,
* obavlja i druge poslove iz područja društvenih djelatnosti koje nisu u djelokrugu drugih upravnih odjela,
* priprema i vodi kroz cijeli postupak projekte financirane iz EU fondova,
* provodi sve poslove vezano za kandidiranje projekata za financiranje iz EU i drugih fondova,
* surađuje s resornim ministarstvima i institucijama koje provode aktivnosti vezane za projekte financirane iz EU fondova,
* prati propise Eurposke unije,
* provodi sustav kvalitete u općinskoj upravi prema normi ISO,
* vodi upravne i neupravne postupke iz svoje nadležnosti,
* predlaže općinskom načelniku i općinskom vijeću opće akte iz svoje nadležnosti te skrbi o realizaciji donesenih akata iz svoje nadležnosti,
* obavlja i druge poslove po nalogu općinskog načelnika.

**Članak 3.**

U Odluci o ustrojstvu i djelokrugu rada upravnih odjela Općine Podstrana („Službeni glasnik

Općine Podstrana“ broj 24/19) mijenja se članak 12. na način da se isti briše i sada glasi:

Upravni odjel za prostorno uređenje, komunalne poslove i zaštitu okoliša u okviru svojih prava i dužnosti:

* priprema i prati izvršenje programa iz svoje nadležnosti,
* obavlja stručne poslove iz područja prostornog uređenja, graditeljstva i komunalnog gospodarstva,
* skrbi o izgradnji, održavanju i upravljanju nerazvrstanim cestama
* proučava probleme prometa u Općini i predlaže mjere poboljšanja u ovom području,
* brine o komunalnom uređenju i čistoći javnih površina, te predlaže način obavljanja ovih djelatnosti,
* skrbi o opskrbi pitkom vodom, odvodnji i pročišćavanju otpadnih tekućina i odvodnji oborinskih voda,
* organizira i vodi projekte izgradnje i rekonstrukcije komunalne infrastrukture i drugih objekata u vlasništvu Općine,
* skrbi o prikupljanju, odlaganju i zbrinjavanju komunalnog i drugog otpada, te prikupljanju i zbrinjavanju sekundarnih sirovina,
* skrbi o izgradnji javne rasvjete,
* skrbi o javnom općinskom prijevozu putnika,
* skrbi o auto-taksi službi,
* skrbi o javnim kupalištima,
* upravlja i nadgleda rad komunalnog i prometnog redarstva,
* skrbi o energetskoj učinkovitosti te drugim poslovima iz područja komunalnog gospodarstva ako nisu u djelokrugu drugih upravnih odjela,
* priprema nacrte akata kojima se uređuje problematika prostornog uređenja i zaštite okoliša,
* vodi poslove zaštite i unaprijeđenja okoliša, civilne zaštite, vatrogastva i zaštite na radu,
* priprema i izrađuje izvješće o stanju u prostoru i program mjera za unaprjeđenje stanja u prostoru,
* pokreće postupak, usklađuje izradu i provodi postupak donošenja izmjena i dopuna postojećih i izradu novih dokumenata o prostornom uređenju sukladno zakonu,
* vodi upravne i neupravne postupke vezane uz područje prostornog uređenja i gradnje,
* vodi evidenciju o čuvanju prostorne dokumentacije,
* vodi sve poslove vezano za legalizaciju bespravno izgrađenih objekata na području Općine,
* obavlja i druge poslove iz područja gradnje i uređenja građevinskog zemljišta ukoliko su isti u nadležnosti Općine,
* priprema opće akte iz nadležnosti odjela za općinsko vijeće, te skrbi o realizaicji donesenih odluka iz svoje nadležnosti,
* obavlja i druge poslove po nalogu općinskog načelnika.

**Članak 4.**

Danom stupanja na snagu ovih Izmjena i dopuna Odluke o ustrojstvu i djelokrugu rada upravnih odjela Općine Podstrana **Upravni odjel za pravne poslove i strateško upravljanje** **preuzima** poslove koji su se do dana stupanja na snagu ovih Izmjena i dopuna **obavljali u Upravnom odjelu za prostorno uređenje, komunalne poslove i zaštitu okoliša**, koji se odnose na vođenje evidencije komunalne infrastrukture, rješavanje imovinsko-pravnih odnosa, provedbu upisa u zemljišnoj knjizi i katastarskom operatu te vođenje brige o općinskoj imovini iz nadležnosti odjela.

**Članak 5.**

Danom stupanja na snagu ovih Izmjena i dopuna Odluke o ustrojstvu i djelokrugu rada upravnih odjela Općine Podstrana **Upravni odjel za pravne poslove i strateško upravljanje** **preuzima** poslove koji su se do dana stupanja na snagu ovih Izmjena i dopuna **obavljali u Upravnom odjelu za javnu nabavu, gospodarstvo, društvene djelatnosti i EU fondove**, koji se odnose na obavljanje poslova primanja i otpremanja pošte, pisarnice i pismohrane, poslove odnosa s javnošću, uređivanja službene internetske stranice Općine, protokolarne poslove za potrebe općinskog načelnika i općinskog vijeća te organizaciju općinskih svečanosti.

**Članak 6.**

Danom stupanja na snagu ovih Izmjena i dopuna Odluke o ustrojstvu i djelokrugu rada upravnih odjela Općine Podstrana službenici zatečeni u službi ostaju raspoređeni na radna mjesta sukladno Pravilniku o unutarnjem redu Općine Podstrana, osim službenice raspoređene u Upravnom odjelu za javnu nabavu, gospodarstvo, društvene djelatnosti i EU fondove na poslovima pisarnice koja se preuzima u Upravni odjel za pravne poslove i strateško upravljanje.

**Članak 7.**

Ova Odluka stupa na snagu osmog dana od dana objave u ''Službenom glasniku Općine Podstrana''.

KLASA: 024-02/23-01/03 Predsjednik

URBROJ: 2181-39-01-23-08 Općinskog vijeća:

Podstrana, 04. svibnja 2023. godine Tomislav Buljan